Sandawana o ngolloa litsoibibila ke baloi ba Motimposo – moafrikafmradio: The Most Authoritative Radio Ever!
Sandawana o ngolloa litsoibibila ke baloi ba Motimposo
Ngaka e phephethelang baloi ka letsoho le ho phatsa, e re e fumane litsoibila tsee tsoang ho baloi ba Motimposo, Maseru, tse reng, e se hlole e thusa Borenda Mahasele, hoba ba batla ho mo sulafaletsa bophelo.
Monghali Thato Nkone, ea tsejoang ka la Sandawana, o re har’a litaba tse lokolisitsoeng ke litsoibila ke tse reng, a se thuse Brenda hobane oa ikhantša, ’me ha a na ho fumana mosebetsi, o tla fola ho fihlela lieta li fela, athe ntlheng ea ho nyaloa teng, a hle a lebale.
Tsoibila e ’ngoe e baleha tjena, ‘ke thabile ba re u itse ha u sa tlo mo thusa, Brenda oa ikhantša, ha ke tsebe na ke mang ea mo fang papa.O tla fola ho fihlela lieta li fela, a keke a nyaloa le khale.
’M’ae re mo tlisa Labohlano ka hor’a leshome le metso e ’meli, bosiu. Re tla lula re e qhala phofo, a keke a ja le khale, ha ele setša se Naleli ke sa rona.’ Le ha ho le joalo, Brenda Mahasele, o re o tšepa hore Sandawana o tlo mo thusa.
Previous PostSepolesa sa Maseru se fuputsa molebeli oa kereke ea ChacheNext PostMohlolohali oa Motimposo ea tsoang ka mor’a sehlahla o leboha ba bileng le eena